Edward Joseph Weisenburger

**Edward Joseph Weisenburger** (født 1960)  er en amerikansk prelat og katolsk erkebiskop av Detroit.
## Liv og virke
### Bakgrunn
Edward Weisenburger var sønn av Edward John Weisenburger og Asella (Walters) Weisenburger.  Weisenburger hadde det meste av sin barnsom og oppvekst i Lawton i Oklahoma, der han gikk på *St. Barbara's Parish School*. Han tok eksamen fra *Eisenhower High School* i Lawton i 1979.  
### Prest
Han ble ordinert til prest den 19. desember 1987 av erkebiskopen av Oklahoma City, Charles Salatka.

Hans første stilling var som sjelesørger i *St. Mary Parish* i Ponca City.  

Weisenburger begynte i 1990 på studier ved St. Paul University i Ottawa, og tok lisensiatsgrad i kirkerett der i 1992. Tilbake i Oklahoma ble Weisenburger visekansler og viseofficialis for erkebispedømmet.

Weisenburger ble utnevnt til sogneprest i *Holy Trinity Parish* i Okarche i Oklahoma i 1995 og satt i den stillingen til 2002. I 1995 begynte han også på 17 års tjeneste i presterådet og erkebispedømmets konsultorkollegium. Etter Oklahoma City-bombingen den 19. april 1995 meldte Weisenburger seg frivillig som kapellan for redningsarbeidere på stedet. I 1996 utnevnte erkebiskop Eusebius J. Beltran Weisenburger til generalvikar for erkebispedømmet.

### Biskop av Salina
Pave Benedikt XVI utnevnte ham til biskop av Salina den 6. februar 2012. Han ble ordinert til biskop av erkebiskopen i Kansas City i Kansas, Joseph Fred Naumann, den 1. mai samme år, Medkonsekratorer var Paul Stagg Coakley, erkebiskop av Oklahoma City, og Eusebius Joseph Beltran, erkebiskop emeritus av Oklahoma City.
### Biskop av Tucson
Den 3. oktober 2017 utnevnte pave Frans ham til biskop av Tucson. Innsettelsen fant sted den 29. november samme år.

Bispedømmet Tucson ligger helt sør i delstaten Arizona, og har en svært lang grense mot Mexico.

Biskop Edward Weisenburger ble medlem av USAs konferanse for katolske biskoper (USCCB) i migrasjonskomiteen og underkomiteen for katolsk kommunikasjon. Han ble bispelig moderator for *National Association of Church Personnel Administrators* (NACPA), medlem av styret for *Mundelein Seminary* i Chicago, og var en tid styreleder for *Catholic Rural Life*.

På et møte i Den amerikanske konferanse for katolske biskoper den 15. juni 2018 foreslo biskop Weisenburger at katolske føderale tjenestemenn som adskiller barn fra udokumenterte innvandrerforeldre, som da var en del av Trump-administrasjonens politikk, skulle nektes nattverd.

### Erkebiskop av Detroit
Den 11. februar 2025 ble Weisenburger utnevnt til erkebiskop av Detroit, etter erkebiskop Allen Vigneron.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Giovanni Lajolo (1935-) *1989
* Erkebiskop Justin Francis Rigali (1935- ) *1985
* Erkebiskop Joseph Naumann (1949- ) *1997
* Erkebiskop *Edward Weisenburger* (1960- ) *2012

## Referanser